CELEX: 62014FA0078
Language: el
Date: 2015-06-03 00:00:00
Title: Υπόθεση F-78/14: Απόφαση του Δικαστηρίου Δημόσιας Διοίκησης (τρίτο τμήμα) της 3ης Ιουνίου 2015 — Gross κατά ΕΥΕΔ (Υπαλληλική υπόθεση — Προσωπικό της ΕΥΕΔ — Υπάλληλοι — Προαγωγή — Άρθρα 43 και 45, παράγραφος 1, του ΚΥΚ — Συγκριτική εξέταση των προσόντων όλων των προαγώγιμων υπαλλήλων — Υπάλληλοι που προτάθηκαν από τις υπηρεσίες της ΕΥΕΔ και υπάλληλοι που δεν προτάθηκαν — Λαμβάνονται υπόψη οι εκθέσεις βαθμολογίας — Αξιολογήσεις αποκλειστικά περιγραφικές)

13.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/27
            
         Απόφαση του Δικαστηρίου Δημόσιας Διοίκησης (τρίτο τμήμα) της 3ης Ιουνίου 2015 — Gross κατά ΕΥΕΔ
   (Υπόθεση F-78/14) (1)
   
   ((Υπαλληλική υπόθεση - Προσωπικό της ΕΥΕΔ - Υπάλληλοι - Προαγωγή - Άρθρα 43 και 45, παράγραφος 1, του ΚΥΚ - Συγκριτική εξέταση των προσόντων όλων των προαγώγιμων υπαλλήλων - Υπάλληλοι που προτάθηκαν από τις υπηρεσίες της ΕΥΕΔ και υπάλληλοι που δεν προτάθηκαν - Λαμβάνονται υπόψη οι εκθέσεις βαθμολογίας - Αξιολογήσεις αποκλειστικά περιγραφικές))
   (2015/C 228/39)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Philipp Oliver Gross (Βρυξέλλες, Βέλγιο) (εκπρόσωποι: αρχικώς D. de Abreu Caldas, M. de Abreu Caldas και J.-N. Louis, δικηγόροι, στη συνέχεια J.-N. Louis, δικηγόρος)
   
      Καθής: Ευρωπαϊκή Υπηρεσία Εξωτερικής Δράσης (εκπρόσωποι: S. Marquardt και M. Silva)
   
      Αντικείμενο
   
   Ακύρωση των αποφάσεων περί μη προαγωγής του προσφεύγοντος στον επόμενο βαθμό κατά την περίοδο προαγωγών 2013 της Ευρωπαϊκής Υπηρεσίας Εξωτερικής Δράσης (ΕΥΕΔ).
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνεται η απόφαση της αρμόδιας για τους διορισμούς αρχής της Ευρωπαϊκής Υπηρεσίας Εξωτερικής Δράσης, της 9ης Οκτωβρίου 2013, με την οποία καταρτίστηκε ο πίνακας των προαγόμενων υπαλλήλων κατά την περίοδο προαγωγών 2013, καθόσον στην απόφαση αυτή δεν περιλαμβάνεται το όνομα του Ph. O. Gross.
            
         
               2)
            
            
               Η Ευρωπαϊκή Υπηρεσία Εξωτερικής Δράσης φέρει τα δικαστικά έξοδά της και καταδικάζεται στα δικαστικά έξοδα του Ph. O. Gross.
            
         
      (1)  ΕΕ C 388 της 3.11.2014, σ. 31.